ai4bharat/Pralekha huggingface dataset:
الیکٹرانکس اور اطلاعات تکنالوجی کی وزارت
گوا اسٹارٹ اپ اور اختراع کا مرکز بن سکتا ہے: ریاستی وزیر جناب راجیو چندر شیکھر
ریاستی وزیر نے جنوبی گوا کے ڈسٹرکٹ ہسپتال میں میڈیکل الیکٹرانکس اور صحت کی دیکھ بھال میں مصنوعی ذہانت میں اسٹارٹ اپس کے لیے سینٹر آف ایکسی لینس کے قیام کی پیشکش کی
گوا کی معیشت کو متنوع بناتے ہوئے استحکام اور ترقی کے درمیان توازن قائم کرنا جناب نریندر مودی حکومت کے لیے ایمان کی بات ہے: جناب راجیو چندر شیکھر
نئی دہلی،30نومبر، 2022/ الیکٹرانکس اور انفارمیشن ٹکنالوجی کے وزیر مملکت جناب راجیو چندر شیکھر نے آج کہا کہ مرکزی حکومت گوا میں اقتصادی مواقع کو بڑھانے کے لیے اپنی معیشت کو متنوع بنانے کے لیے تمام ضروری اقدامات کرے گی۔
یہ گوا کی معیشت کو ایک اسٹارٹ اپ اور اختراعی مرکز کے طور پر ترقی دینے میں مدد کریں گے، خاص طور پر صحت کی دیکھ بھال، طبی الیکٹرانکس اور مصنوعی ذہانت کے شعبوں میں، اور اس کی پائیدار ترقی کو بھی یقینی بنائیں گے۔
ان خیالات کا اظہار انہوں نے آج گوا کے مرگاؤ میں ایک پریس کانفرنس میں کیا۔
جناب راجیو چندر شیکھر جنوبی گوا کے ضلع اسپتال میں
جناب راجیو چندر شیکھر نے کہا کہ الیکٹرانکس اور انفارمیشن ٹکنالوجی اور اسکل ڈیولپمنٹ اور انٹرپرینیورشپ کی وزارت گوا حکومت کے ساتھ مل کر ڈسٹرکٹ ہسپتال جنوبی گوا میں اسٹارٹ اپس کے لیے ایک مرکز قائم کرنے کی راہ ہموار کرے گی۔ انہوں نے گوا کے وزیر صحت جناب وشواجیت پرتاپ سنگھ رانے سے بھی ملاقات کی۔
جناب راجیو چندر شیکھر جنوبی گوا کے ضلع اسپتال میں
جناب چندر شیکھر نے گوا کے اپنے دو روزہ دورے کے دوران ریاست کے آئی ٹی وزیر جناب روہن کھنٹے سے بھی ملاقات کی اور آئی ٹی کے مواقع کی ترقی کے بارے میں تبادلہ خیال کیا۔
انہوں نے اسکل ہب اور اٹل ٹنکرنگ لیب کے ذریعے نوجوانوں کے لیے ہنر مندی کے مواقع کو بڑھانے کے بارے میں بھی بات کی۔
انہوں نے منتخب قائدین کے ساتھ کئی میٹنگیں کیں اور نچلی سطح پر عوام سے جڑنے کی ضرورت پر زور دیا۔ انہوں نے مزید کہا کہ ’’قائدین، ضلع پریشد کے اراکین اور پنچایتوں کو مل کر کام کرنا چاہیے تاکہ یہ یقینی بنایا جا سکے کہ مرکزی اسکیموں کے فوائد جنوبی گوا کے ہر مستفید تک پہنچیں‘‘۔
جناب راجیو چندر شیکھر نے کہا، ’’ہمیں مرکزی حکومت کی تمام اسکیموں کو نافذ کرنے کے لیے کام کرنا ہے اور ’’سب کا ساتھ، سب کا وکاس‘‘ کا پیغام ہر ہندوستانی تک پہنچانا ہے‘‘۔
اس سے پہلے انہوں نے مرگاؤ کے ضلع اسپتال کا دورہ کیا۔ انہوں نے کہا کہ مرکزی وزیر بننے کے بعد میں نے کئی سرکاری اسپتالوں کا دورہ کیا ہے لیکن جنوبی گوا ضلع اسپتال صفائی اور جدید سہولیات کے لحاظ سے بہترین ہے۔
جناب راجیو چندر شیکھر نے ایک آرٹ گیلری کے افتتاح میں بھی حصہ لیا جس میں فلیٹلی کے ذریعے جین مت سے متعلق اشیاء کا مجموعہ دکھایا گیا تھا۔ انہوں نے ایک تقریب میں آییپا سیوا سنگھم کے ذریعہ شائع کردہ 2023 کیلنڈر بھی جاری کیا۔
۔۔۔
ش ح ۔ ا س۔ ت ح ۔
U – 13144
(Visitor Counter : 87
وزارت اطلاعات ونشریات
مرکزی وزیر جناب انوراگ ٹھاکر نے دبئی ایکسپو میں تیجس اسکلنگ منصوبے کا افتتاح کیا
ابتدائی مرحلے میں تیجس 10 ہزار افراد کی ہنرمندی کی تربیت کرے گا
جناب انوراگ ٹھاکر نے سی ای اوز کے ساتھ سرمایہ کاری کے مواقع پر تبادلہ خیال کیا
نئی دہلی، 27 مارچ 2022:
دبئی کے دورے کے دوسرے دن مرکزی وزیر جناب انوراگ ٹھاکر نے آج بیرون ملک مقیم بھارتیوں کی ہنرمندی کی تربیت کے لیے اسکل انڈیا انٹرنیشنل پروجیکٹ تیجس  کا افتتاح کیا۔ اس پروجیکٹ کا مقصد بھارتیوں کو ہنر مندی، سند اور بیرون ملک روزگار مہیا کرانا ہے۔ تیجس کا مقصد بھارتی افرادی قوت کو متحدہ عرب امارات میں مہارت اور بازار کی ضروریات کے لیے لیس ہونے کے قابل بنانے کی راہ استوار کرنا ہے۔
`
افتتاح کے موقع پر حاضرین سے خطاب کرتے ہوئے وزیر موصوف نے کہا کہ بھارت نوجوان آبادی رکھتا ہے۔ نوجوان ملک کی تعمیر اور شبیہ دونوں میں سب سے بڑے اسٹیک ہولڈر ہیں۔ وزیر موصوف نے کہا کہ ہماری توجہ اس آبادی کو ہنر مند بنانے اور دنیا کو بھارت سے بڑی ہنر مند افرادی قوت فراہم کرنا ہے۔ جناب ٹھاکر نے بھارت اور متحدہ عرب امارات کے درمیان مضبوط شراکت داری کے وزیر اعظم نریندر مودی کے وژن کا اعادہ کیا۔ تیجس کا مقصد ابتدائی مرحلے کے دوران متحدہ عرب امارات میں 10,000 نفری کی بھارتی افرادی قوت پیدا کرنا ہے۔
جناب انوراگ ٹھاکر نے بھارت اور متحدہ عرب امارات میں فلم اور انٹرٹینمنٹ اسپیس کی صنعت کے رہ نماؤں کے ساتھ متعدد مذاکرات بھی کیے۔ دن کا آغاز میڈیا اینڈ انٹرٹینمنٹ، ای ویژن کے سی ای او مسٹر اولیویر براملی سے ملاقات سے ہوا۔ میٹنگ میں موجود دیگر سی ای اوز میں ہنگامہ ڈیجیٹل میڈیا کے بانی جناب نیرج رائے اور ٹاٹا پلے کے ایم ڈی اور سی ای او جناب ہرت ناگپال شامل تھے۔ جناب ٹھاکر نے کہا کہ بھارت اور متحدہ عرب امارات آزادی کا امرت مہوتسو کے لیے پروگرامنگ پر مل کر کام کرسکتے ہیں۔ انھوں نے اے وی جی سی سیکٹر میں اشتراک کے لیے متحدہ عرب امارات کو مدعو کیا اور کہا کہ اگر پالیسی میں ضرورت ہو تو اس پر بھی عمل درآمد کیا جاسکتا ہے۔
وزیر موصوف نے ابوظہبی فلم کمیشن کے کمشنر جناب ہنس فریکن کے ساتھ بھی ایک مباحثے میں جناب کبیر خان اور جناب پریادرشن جیسی ممتاز بھارتی فلمی شخصیات سے ملاقات کی۔ وزیر موصوف نے اس بات پر روشنی ڈالی کہ انڈیا پویلین بہت بڑی کشش رہا ہے اور اس سے بھارت کی میڈیا کی صلاحیت ثابت ہوتی ہے۔ جناب ٹھاکر نے کہا کہ میڈیا اور انٹرٹینمنٹ سیکٹر بھارت کو دنیا میں مقام دلانے کی صلاحیت رکھتے ہیں۔ ہماری پوسٹ پروڈکشن صلاحیتیں اب دنیا کے مقابلے پر رکھی جاسکتی ہیں۔ وزیر موصوف نے بھارت میں آرکائیو کے وسیع ممکنہ شعبے میں موجود لوگوں کی توجہ بھی مبذول کرائی۔
اس کے بعد جناب ٹھاکر نے دبئی ایکسپو میں انڈیا پیویلین کے دورے کا آغاز کیا جہاں انھوں نے متحدہ عرب امارات کی حکومت میں بین الاقوامی تعاون کے وزیر مملکت محترمہ ریم الہاشمی سے بھی تبادلہ خیال کیا۔
دبئی ایکسپو پہنچنے پر بھارتی پویلین کے باہر موجود پرجوش بھارتی برادری نے نے وزیر موصوف کا شاندار استقبال کیا۔
دن کے آخری حصے میں جناب انوراگ ٹھاکر نے دبئی ایکسپو میں متحدہ عرب امارات، سعودی عرب اور اٹلی کے ملکی پویلین کا بھی دورہ کیا۔
امور صارفین، خوراک اور عوامی تقسیم کی وزارت
دالوں کے درآمد کاروں کو اسٹاک حد سے مستثنیٰ کیا گیا
کسانوں کے فائدے کا یہ اقدام ایسے وقت میں کیا گیا ہے جب دالوں کی قیمتوں میں گراوٹ کا رجحان ہے
تھوک بیوپاریوں کے لئے اسٹاک کی حد پانچ سو میٹرک ٹن ہوگی
مل مالکان کے لئے اسٹاک کی حد گزشتہ چھ مہینے کی پیداوار یا سالانہ زیادہ سے زیادہ صلاحیت کا 50 فیصد جو بھی زیادہ ہو، ہوگا
خردہ فروشوں کے لئے اسٹاک کی حد پانچ میٹرک ٹن ہوگی
دالوں کی قیمتوں کو کنٹرول کرنے کے لئے جرأت مندانہ اقدامات سے بڑے نتائج سامنے آئے ہیں
نئی دہلی 19جولائی 2021: دالوں کی بڑھتی قیمتوں پر بڑی کارروائی کے بعد آج مرکز نے اہم اقدامات کئے ہیں جن سے کسانوں کو زبردست راحت ملے گی۔
قیمتوں میں گراوٹ کے مدنظر اور ریاستی سرکاروں اور مختلف فریقوں سے ملی معلومات کے بعد مرکزی حکومت نے مل مالکان اور تھوک بیوپاریوں کے لئے اسٹاک کی حد میں چھوٹ دی ہے اور درآمد کاروں کو اس سے مستثنیٰ کردیا ہے۔ تاہم یہ ادارے صارفین کے امور محکمے کے ویب پورٹل پر انے اسٹاک کی اطلاع دیتے رہیں گے۔ اسٹاک کی حد کا اطلاق تور، اڑد، چنا اور مسور پر ہوگا۔
نظر ثانی شدہ حکم کہا گیا ہے کہ اسٹاک کا اطلاق 31 اکتوبر 2021 تک کے لئے تور ، مسور، اڑد اور چنے کی دال پر ہوگا۔ یہ فیصلہ کیا گیا ہے کہ دالوں کے درآمد کاروں کو اسٹاک کی حد سے مستثنیٰ کیا جائے گا اور وہ صارفین کے امور محکمے کے پورٹل پر اپنے اسٹاک کی جانکاری دیتے رہیں گے۔ تھوک بیوپاریوں کے لئے اسٹاک کی حد 500 میٹرک ٹن ہوگی 
متعلقہ قانونی ادارے صارفین کے امور محکمے کے ویب پورٹل پر اپنے اسٹاک دکھاتے رہیں گے اور اگر ان کا اسٹاک ان کے طے شدہ اسٹاک کی حد سے زیادہ ہوا تو وہ یہ نوٹیفکیشن جاری ہونے کے 30 دن کے اندر اپنے اسٹاک کو اپنی مقررہ حد کے اندر کریں گے۔
قابلِ ذکر ہے کہ حکومت ہند دالوں جیسی لازمی اشیاء کی قیمتوں کو کنٹرول میں کرنے کے لئے مسلسل کوشش کررہی ہے اور اس جانب بہت سے اقدامات کئے گئے ہیں۔ مثلاً 14 مئی 2021 کو مختلف زمروں میں اسٹاک رکھنے والوں کا اپنا اسٹاک ظاہر کرنے کا اقدام اور دو جولائی 2021 کو دالوں کے اسٹاک کی حد طے کرنا۔
ریاستوں / مرکزی انتظام والے علاقوں اور دالوں کے کاروبار میں لگے تمام فریقوں کے عملی تعاون کے ساتھ دو مہینے کے مختصر وقت کے دوران اداروں کی جانب سے 8343 رجسٹریشن کرائے گئے اور محکمے کے ویب پورٹل پر 30.01 لاکھ میٹرک ٹن سے زیادہ اسٹاک کا اعلان کیا گیا۔
تور، اڑد، مونگ اور چنے کی دال کی قیمتوں میں لگاتار گراوٹ کا رجحان دیکھنے میں آیا۔ مئی 2021 سے پورٹل پر اسٹاک ظاہر کرنے کے بعد کے ساتھ ہی مرکز اور ریاستی سرکاروں نے اس پر لگاتار نگرانی بھی رکھی۔
سترہ جولائی 2021 کو صارفین کے امور، خوراک اور سرکاری نظام تقسیم کے مرکزی وزیر نے ایک میٹنگ کی جس میں وزیر مملکت بھی موجود تھے اور مختلف فریقوں کی انجمنوں بشمول درآمد کاروں، مل مالکان ، تھوک اور خردہ بیوپاری ان تمام نے شرکت کی اور دالوں کے اسٹاک کی حد سے متعلق امور پر تبادلہ خیال کیا۔ تمام اہم اداروں اور انجمنوں نے صارفین کے امور کی وزارت کے ویب پورٹل پر اپنے اسٹاک ظاہر کرنے کے تئیں پورا تعاون دیا اور یقین دلایا کہ کوئی زخیرہ اندوزی یا مصنوعی قلت نہیں ہونے دیں گے۔
حکومت ہند قیمتوں میں کمی کے بروقت اقدامات کرنے کی پابند ہے اور عام آدمی کی تشویش کو دھیان میں رکھا گیا ہے اس کے ساتھ ہی ساتھ پالیسی اقدامات پر قریبی نظر رکھی جارہی ہے تاکہ سماج کے تمام طبقوں کے مفادات کا تحفظ کیا جاسکے۔
تعاون کی وزارت
امور داخلہ اور امداد باہمی کے مرکزی وزیر جناب امت شاہ گورنمنٹ ای مارکیٹ پلیس  پورٹل پر آن بورڈنگ آف کوآپریٹیو کا ای-لانچ کریں گے
وزیر اعظم جناب نریندر مودی کی صدارت میں مرکزی کابینہ نے یکم جون کو جی ای ایم کے لیے مینڈیٹ میں توسیع کو منظوری دی تھی، تاکہ
کوآپریٹیو کو جی ای ایم کے ذریعے اشیاء و خدمات کی خرید کی اجازت دی جاسکے
تجارت و صنعت کے مرکزی وزیر جناب پیوش گوئل اور نیشنل کوآپریٹیو یونین آف انڈیا  کے صدر جناب دلیپ سنگھانی بھی اس پروگرام میں شرکت کریں گے
امداد باہمی کی وزارت نے کوآپریٹیوز کی آن بورڈنگ کی سہولت کے لیے این سی یو آئی کو نوڈل ایجنسی بنایا تھا
امور داخلہ اور امداد باہمی کے مرکزی وزیر جناب امت شاہ کل نئی دہلی میں جی ای ایم پورٹل پر کوآپریٹیو کی آن بورڈنگ کا ای-لانچ کریں گے۔ تجارت اور صنعت کے مرکزی وزیر جناب پیوش گوئل اور نیشنل کوآپریٹیو یونین آف انڈیا  کے صدر جناب دلیپ سنگھانی بھی اس پروگرام میں موجود ہوں گے، جس کا اہتمام وزارت امداد باہمی ، این سی یو آئی اور جی ای ایم نے کیا ہے۔ اس ای لانچ کے ساتھ، تمام اہل کوآپریٹیو جی ای ایم پورٹل پر آرڈر دینا شروع کرسکیں گے۔ حال ہی میں، وزارت امداد باہمی نے اپنی ایڈوائزری میں این سی یو آئی کو کوآپریٹیو کی آن بورڈنگ، جی ای ایم کے حکام کے ساتھ تال میل اور آن بورڈنگ کے عمل میں کوآپریٹیو کی ہینڈ ہولڈنگ میں سہولت فراہم کرنے کے لیے نوڈل ایجنسی بنایا تھا۔
این سی یو آئی نے 100 کروڑ روپئے کے کاروبار / ڈیپوزٹ والی کوآپریٹیوز کی ایک فہرست مرتب کی ہے اور آن بورڈنگ کے عمل کو شروع کرنے کے لیے اس معلومات کو جی ای ایم کو بھیج دیا ہے۔ 589 کوآپریٹیوز کو آن بورڈنگ کے لیے اہل کے طور پر شارٹ لسٹ کیا گیا ہے۔ این سی یو آئی نے تمام کوآپریٹیوز فیڈریشنوں کو لکھا ہے اور جی ای ایم پورٹل کے فوائد سے آگاہ کرنے کے لیے قومی اور ریاستی فیڈریشنوں اور اہل کوآپریٹیو سیکٹر کے لحاظ سے ورچوئل میٹنگ کا انعقاد کیا ہے۔ این سی یو آئی اور جی ای ایم کے عہدیداروں کی ایک مشترکہ ٹاسک فورس تشکیل دی گئی ہے جو انفرادی کوآپریٹیو کو کال کرنے/میل کرنے کے لیے ان کو آن بورڈنگ اور رجسٹریشن کے لیے ہینڈ ہولڈ پر زور دینے کے مقصد سے تشکیل دی گئی ہے۔ پورے عمل میں کوآپریٹیو کی مدد کرنے کے لیے این سی یو آئی میں جی ای ایم تکنیکی ٹیم کا ایک ہیلپ ڈیسک قائم کیا گیا ہے۔
جی ای ایم کو قومی خریداری پورٹل کے طور پر قائم کیا گیا ہے تاکہ مرکزی اور ریاستی حکومتوں کے محکموں/ وزارتوں، پی ایس یو وغیرہ کو شفاف اور موثر انداز میں عام استعمال کی اشیاء اور خدمات کے لیے اِنڈ ٹو اِنڈ آن لائن بازار فراہم کیا جا سکے۔ پلیٹ فارم پر خریدار کے طور پر کوآپریٹیو سوسائٹیز کے رجسٹریشن کے لیے ابھی تک جی ای ایم کو فعال نہیں کیا گیا تھا۔ وزیر اعظم جناب نریندر مودی کی صدارت میں مرکزی کابینہ نے یکم جون کو جی ای ایم کے لیے کوآپریٹیو کو جی ای ایم کے ذریعے سامان اور خدمات کی خریداری کی اجازت دینے کے لیے مینڈیٹ کو وسعت دینے کی منظوری دی ہے۔ کوآپریٹیو نہ صرف ایک کھلے اور شفاف عمل کے ذریعے مسابقتی قیمتیں حاصل کرسکیں گے، بلکہ ایک پلیٹ فارم پر ملک بھر میں دستیاب تقریباً 45 لاکھ تصدیق شدہ سیلرز/سروس پرووائیڈرز سے بھی خریداری کر سکیں گے۔ اس کے علاوہ، یہ وقت کی بچت اور کوآپریٹیو کے انتظامی اخراجات میں کمی کا باعث بنے گا۔
کوآپریٹیو سوسائٹیز/بینکوں کی آن بورڈنگ مرحلہ وار کی جائے گی۔ پہلے مرحلے میں، کوآپریٹیو سوسائٹیز/بینک جن کا ٹرن اوور/ڈپازٹس، تازہ ترین آڈٹ شدہ مالیاتی اسٹیٹمنٹ اور اے گریڈ آڈیٹنگ کے مطابق 100 کروڑ روپے یا اس سے زیادہ ہے، کو آن بورڈنگ کے لیے لیا گیا ہے۔
بہت چھوٹی، چھوٹی اور درمیانی صنعتوں کی وزارت
کے وی آئی سی کے چیئرمین نے خود روزگار کے فروغ کے مقصد سے پسماندہ اور قبائلی اکثریتی اضلاع میں شہد کی مکھیوں کے 600 باکسز تقسیم کئے
کھادی اور دیہی صنعتوں کی کمیشن  نے اپنے اہم پروگرام ’’ہنی مشن‘‘ پروگرام کے ذریعے بے روزگار نوجوانوں کو مقامی سطح پر روزگار دینے کے ذریعہ ’’آتم نر بھر بھارت‘‘ کی طرف ایک بڑی پیش رفت کی ہے۔ کھادی اور دیہی صنعتوں کی کمیشن  کے چیئرمین جناب منوج کمار نے ویڈیو کانفرنسنگ کے ذریعہ ہنی مشن کے تحت مدھیہ پردیش کے مورینا ضلع میں 10 استفادہ کنندگان کو 100 شہد کی مکھیوں کے باکس، چھتیس گڑھ کے بڈکی لیپل، تورنگور اور بستر اضلاع میں 20 مستفیدین کو 200 اور مہاراشٹر کے ضلع جلگاؤں میں 30 استفادہ کنندگان کو 300 شہد کی مکھیوں کے باکس تقسیم کرکے روزی روٹی کا موقع فراہم کیا۔
خود کفیل بھارت کی وزیراعظم کی اپیل پر عمل کرتے ہوئے کھادی اور دیہی صنعتوں کے کمیشن نے پسماندہ اور قبائلی اکثریتی اضلاع کی نشاندہی کی ہے اور کل 600 بی باکس فراہم کئے ہیں۔ اس کے علاوہ استفادہ کنندگان کو پانچ دن کی تربیت فراہم کی گئی اور انہیں ساز و سامان فراہم کیا گیا۔ کے وی آئی سی کے چیئرمین نے کے وی آئی سی کے مجاز افسران کو مناسب مارکیٹنگ پلیٹ فارم فراہم کرنے کی رہنما ہدایات بھی جاری کیں۔ جناب کمار نے ضروری ساز و سامان پر مشتمل کٹ کے ساتھ دیگر ضروری آلات کی فراہمی کے لئے نئی رہنما ہدایات تیار کرنے کی بھی ہدایت دی ہے۔ فی الحال یہ ٹول کٹ استفادہ کنندگان کو فراہم کی جارہی ہے جو شہد نکالنے اور شہد کے باکسز کے نقل وحمل کےجدید طور طریقوں کو اپنا رہے ہیں۔
اس موقع پر خطاب کرتے ہوئے جناب منوج کمار نے اس طرح کی اختراعی پہل کی ستائش کی اور کہا کہ شہد کی مکھیوں کی پرورش کے لئے زیادہ سے زیادہ نوجوانوں کو شامل کرنے سے مقای سطح پر روزگار کے مواقع پیدا ہوں گے۔اس قدم سے ہندوستان میں شہد کی پیداوار میں اضافہ ہوگا جو شہد مشن کا بنیادی مقصد ہے۔انہوں نے کہا کہ یہ ایک بڑی پہل ہے۔ ہم نے قبائلی اور پسماندہ علاقوں میں ان کی دہلیز پر بے روزگار نوجوانوں کو روزگار فراہم کرکے آتم نربھر بھارت کی طرف ایک اہم پہل کی ہے۔
چیئرمین نے ملک کے حساس اور دور دراز علاقوں میں 6 سیلف ہیلپ گروپ میں کام کرنے والی خاتون استفادہ کنندگان کے کاموں کی ستائش کی۔ انہوں نے ان خاتون استفاد کنندگان کی ہر ممکن مدد کی یقین دہانی بھی کرائی۔ انہوں نے اس بات کی بھی یقین دہانی کرائی کہ استفادہ کنندگان کے ساتھ بات چیت کے دوران جو بھی مسائل سامنے آئیں گے، ان کو خوش اسلوبی سے حل کیا جائے گا۔ انہوں نے سبکدوش فوجی افسران کو ہنی مشن پروگرام کے فوائد سے واقف کرانے کے امکانات کودریافت کرنے کی بھی اپیل کی۔
کے وی آئی سی کے چیف ایکزیکیٹیو افسر جناب ونیت کمار نے کہا کہ شہد کی مکھیوں کی دیکھ بھال کا مشن ، نوجوانوں کے لئے مقامی صنعتوں کو فروغ دے کر آتم نربھر بھارت کی وزیراعظم جناب نریندر مودی کی اپیل کے مطابق ہے۔شہد کی مکھیوں کے کاروبار سے نہ صرف ہندوستان میں شہد کی پیداوار میں اضافہ ہوگا بلکہ شہد کی مکھیوں کا کاروبار کرنے والوں کی آمدنی میں بھی اضافہ ہوگا۔ اس کے علاوہ شہد کے چھتے کا موم، پھولوں کا زیرہ، بھورا، مومی مادہ ، خالص شہد اور شہد کی مکھیوں کا بِس بھی بازار میں فروخت کئے جانے میں آسانی پیدا ہوگی اور اس سے مقامی لوگوں کو بے پناہ فائدہ ہوگا۔
کے وی آئی سی نےہنی مشن کی شروعات کسانوں، قبائلی، خواتین اور بے روزگار نوجوانوں کو روزگار فراہم کرنے کے مقصد سے کی ہے۔ کے وی آئی سی نے ملک کی مختلف ریاستوں میں اب تک 175509 شہد کی مکھیوں کے باکسز کی تقسیم کئے ہیں۔ آج 700 باکسز کی تقسیم کے بعد اس کی تعداد بڑھ کر 176209 ہوگئی ہے۔
۔۔۔۔۔۔۔۔۔۔۔
ش ح- ع ح۔ ن ا۔
U-12831
(Visitor Counter : 66
نائب صدر جمہوریہ ہند کا سکریٹریٹ
نائب صدرِ جمہوریہ نے رَتھ یاترا سے قبل قوم کو مبارکباد دی
نائب صدر جمہوریہ جناب ایم وینکیا نائیڈو نے رتھ یاترا کے موقع پر عوام کو مبارکباد دی ہے۔ ان کے پیغام کا مکمل متن درج ذیل ہے-
’’ میں رتھ یاترا کے پُر مسرت موقع پر اپنے ہم وطنوں کو دل کی گہرائیوں سے مبارکباد دیتا ہوں اور نیک خواہشات پیش کرتا ہوں۔
اڈیشہ کی رتھ یاترا، بھگوان جگناتھ کے سالانہ یاترا کی عکاسی کرتی ہے، جنہیں بھگوان وشنو کا اوتار سمجھا جاتا ہے ، جس سے بھگوان کے فضل اور الوہیت کے جشن میں پوری برادری کے اکٹھے ہونے کا مشاہدہ ہوتا ہے۔ رتھ یاترا میں شامل ہونے والے عقیدت مند بھگوان جگن ناتھ کے رتھ کو کھینچنا اپنی خوش قسمتی سمجھتے ہیں۔ رتھ یاترا کی شان و شوکت واقعی بے مثال ہے۔
پرارتھنا ہے کہ رتھ یاترا سے جڑے پاکیزہ اور عظیم آدرش ہماری زندگیوں کو امن اور ہم آہنگی سے مالا مال کریں۔
اس پیغام کا ہندی ورژن درج ذیل ہے:
“मैं “रथ” यात्रा के पावन अवसर पर अपने देशवासियों को हार्दिक बधाई और शुभकामनाएँ देता हूं।
भगवान विष्णु के अवतार माने जाने वाले, भगवान जगन्नाथ की वार्षिक यात्रा को दर्शाती ओडिशा की रथ यात्रा, भगवान की दिव्यता और भव्यता का उत्सव मनाने के लिए सभी समुदायों के एक साथ आने का सुअवसर है। रथ यात्रा में भाग लेने वाले भक्तगण, भगवान जगन्नाथ के रथ को खींचना उनका आशीर्वाद मानते हैं। रथ यात्रा की महिमा और भव्यता वास्तव में अनुपम है।
मेरी शुभकामना है कि रथ यात्रा से जुड़े पवित्र और उच्च आदर्श हमारे जीवन को शांति और सौहार्द से ओतप्रोत कर दें।“
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7079
(Visitor Counter : 98
امور خارجہ کی وزارت
کابینہ نے ‘‘متعینہ ہنر مند کارکن’’ میں شراکت داری پر بھارت اور جاپان کے درمیان تعاون کے معاہدہ پر دستخط کو منظوری دی
وزیراعظم جناب نریندر مودی کی قیادت میں مرکزی کابینہ نے ‘‘متعینہ ہنر مند کارکن’’ سے متعلق مناسب کارروائی کے نظام میں شراکت داری کے بنیادی فریم ورک پر حکومت ہند اور حکومت جاپان کے درمیان تعاون کے معاہدہ پر دستخط کو منظوری دے دی ہے۔
تفصیلات:
موجودہ تعاون کا معاہدہ ان ہندوستانی ہنر مند کارکنوں کو بھیجنے اور قبول کرنے پر ہندوستان اور جاپان کے درمیان شراکت داری اور تعاون کے لیے ادارہ جاتی میکانزم قائم کرے گا، جنہوں نے جاپان کے ذریعہ متعین کردہ 14 شعبوں میں کام کرنے کے لیے مطلوبہ ہنرمندی اور جاپانی لینگویج کے امتحان کو پاس کرلیا ہے۔
نفاذ کی حکمت عملی:
اس ایم او سی کے تحت ایک جوائنٹ ورکنگ گروپ قائم کیا جائے گا، جو اس ایم او سی کے نفاذ کی نگرانی کرے گا۔
بڑے اثرات:
تعاون کا معاہدہ  ہندوستان سے جاپان میں عوام سے عوام کے درمیان رابطوں کو بڑھائے گا اور کارکنوں اور ہنرمند پیشہ وروں کی جانے کی رفتار کو بھی تیز کرے گا۔
مستفیدین:
چودہ شعبوں سے وابستہ ہنرمند ہندوستانی کارکنوں کو جاپان میں کام کرنے کے مواقع حاصل ہوں گے۔ان شعبوں کے نام مندرجہ ذیل ہیں: نرسنگ کیئر، عمارتوں کی صفائی، سامانوں کی ڈبہ بندی کی صنعت، صنعتی مشینری بنانے والی صنعت، الیکٹرک اور الیکٹرانک انفارمیشن سے متعلق صنعت، تعمیرات، کشتیوں کی تعمیر اور کشتیوں سے متعلق صنعت، گاڑیوں کی دیکھ بھال، جہاز رانی، مکانات، زراعت، ماہی گیری، غذا اور مشروبات بنانے والی صنعت اور غذائی خدمات سے متعلق صنعت۔
امور داخلہ کی وزارت
امور فوجداری میں، باہمی قانونی امداد کے لئے ہند-مراقش معاہدے کی منظوری
نئیدہلی یکم نومبر۔وزیراعظم جناب نریندرمودی کی صدارت میں ہونےوالے مرکزی کابینہ کے اجلاس میں امور فوجداری میں باہمی قانونی امداد کے معاہدے کو منظوری دے دی گئی ۔
فوائد :
اس معاہدے سے جرائم کو دائرہ قانون میں لانے اورخاطیوں کو کیفر کردار تک پہنچانے ، مجرموں کا پتہ لگانے ، انہیں روکنے اور مجرمین کے اثاثوں اورجرائم میں استعمال ہونے والا سامان کو ضبط کئے جانے کے امور میں ہندوستان اور مراقش کے درمیان طے پانے والے تعاون کے اس دو فریقی معاہدے کا وسیع تر قانونی خاکہ تیار کیا جاسکے گا ۔علاوہ ازیں ا س کا ایک مقصد یہ بھی ہےکہ جرائم کی تفتیش اورمجرموں کو قانو ن کی گرفت میں لانے کے کام میں موثر اضافہ کیا جاسکے گا اور سماج کی مجموعی ترقی کے لئے پیشگی مطلوب ، پُر امن ماحول فراہم کرایا جاسکے گا۔ علاوہ ازیں یہ معاہدہ منظم مجرموں اوردہشت گردوں کے طریق کار کے بارے میں بہتر معلومات حاصل کرنے میں بھی مزید سود مند ثابت ہوگا ،جس کے نتیجے میں داخلی سلامتی کے شعبوں میں بہتر پالیسی فیصلے کئے جاسکیں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
89U-55
(Visitor Counter : 61
سائنس اور ٹیکنالوجی کی وزارت
سری چترا ٹیرونل انسٹی ٹیوٹ نے کووڈ۔ انیس کے پی سی آر اور ایل اے ایم پی ٹیسٹوں کے لئے مقناطیسی نینو پارٹیکل پر مبنی آر این اے ایکسٹریکشن کٹ تیار کیا ہے
نئی دہلی، 24 اپریل 2020، محکمہ سائنس اور ٹیکنالوجی، حکومت ہند کے تحت قومی اہمیت کے ادارہ شری چترا ٹیرونل انسٹی ٹیوٹ فار میڈیکل سائنسز اینڈ ٹکنالوجی  نے کووڈ۔ انیس انفیکشن کا پتہ لگانے کے لئے ایک جدید ٹیکنالوجی کے طور پر آر این اے ایکسٹریکشن کٹ۔ چترا میگنا تیار کیا ہے۔
سارس۔ سی او وی۔ ٹو، کووڈ۔ انیس وبائی مرض کا وائرس سبھی زندہ خلیوں میں موجود ایک طویل واحد۔ پولیمرک مواد ہے جو ایک آر این اے وائرس ہے۔ یہ زندگی کے لئے ضروری جینیاتی جانکاری پیش کرتا ہے۔ اس وائرس کا پتہ لگانے کے اہم ترین مرحلوں میں سے ایک لوگوں کے گلے یا ناک سے لئے گئے سویب نمونے میں آر این اے کی موجودگی کی تصدیق کرنا ہے۔ جمع کئے گئے نمونے کو مخصوص حالات کے تحت وائرل ٹرانسپورٹ میڈیم میں جانچ کی لیباریٹری میں لے جایا جاتا ہے۔
یہ کٹ سویب کے نمونوں سے آر این اے کو نکالنے کے لئے مقناطیسی نینو پارٹیکل کا استعمال کرتی ہے۔ اس کا سب سے بڑا فائدہ یہ ہے کہ اگر مریض کے جمع کئے گئے سویب نمونے اکھٹا کر رکھنے یا کہیں لے جاتے وقت منتشر ہو جاتے ہیں تو کٹ کی مقناطیس پر مبنی ایکسٹریکشن تکنیک انہیں ایک جگہ کھینچ لاتی ہے۔ چونکہ پی سی آر یا ایل اے ایم پی ٹیسٹ کافی مقدار میں آر این اے حاصل کرنے پر منحصر ہے، یہ اختراع کووڈ۔ انیس کے مثبت معاملوں کی پہچان کرنے کے امکان کو بڑھاتا ہے۔ ادارہ نے اس تکنیک کے پیٹنٹ کے لئے درخواست دی ہے۔
چترا میگنا کا استعمال نہ صرف ایل اے ایم پی ٹیسٹ کے لئے بلکہ آر ٹی۔ پی سی آر ٹیسٹ کے لئے مریض کے نمونوں سے انتہائی خالص کے آر این اے کو نکالنے کے لئے بھی کیا جا سکتا ہے۔ کچھ ہندوستان میں تیار کٹس کو چھوڑ کر زیادہ تر آر این اے آئیسولیشن کٹ درآمد کئے جاتے ہیں اور ان کی عدم دستیابی اکثر ملک میں بڑی تعداد میں آر ٹی۔ پی سی آر ٹیسٹ کے لئے ایک سنگین رکاوٹ بن جاتی ہے۔
ڈی ایس ٹی کے سکریٹری پروفیسر آشوتوش شرما کا کہنا ہے ’’ مریض کے نمونوں سے آر این اے کو نکالنے اور اسے ذخیرہ کرنے کا ایک موثر طریقہ کووڈ۔ انیس وائرس کے تصدیق شدہ ٹیسٹوں میں پہلا اہم ترین قدم ہے۔ مقناطیسی نینو پارٹیکلس کے ساتھ آر این اے کو ملانا ایک اختراعی عمل ہے‘‘۔
چترا میگنا کی ٹیکنالوجی استعمال کے لئے اگاپے ڈائیگنوسٹکس لمٹیڈ ارناکولم کو دے دی گئی ہے۔ یہ کپمنی ایس اے آر ایس۔ سی او وی۔ ٹو ایک جین کی پہچان کرنے کے لئے پہلے سے ہی چترا جین ایل اے ایم پی این ٹیکنالوجی کا استعمال کر رہی ہے۔ یہ ابتدائی مرحلے میں ہی پوری درستگی کے ساتھ جانچ کر انفیکشن کی تصدیق کرنے میں مدد کرتی ہے۔
۰۰۰۰۰۰۰۰

U-2037
(Visitor Counter : 106
کیمیکلز اور فرٹیلائزر کی وزارت
حکومت نے کسانوں کے مفاد میں یکمشت کھاد سبسڈی بڑھانے کا تاریخی فیصلہ کیا
ڈی اے پی کھاد پر سبسڈی میں 140 فیصد کا اضافہ
خریف موسم میں سبسڈی کے طور پر حکومت 14775 کروڑ روپئے اضافی خرچ کرے گی
جناب ڈی وی سدانند گوڑا نے ڈی اے پی اور دیگر فاسفیٹک اور پوٹیشک کھادوں کے لئے سبسڈی کی شرحوں میں اضافہ کے لئے وزیراعظم کا شکریہ ادا کیا
نئی دہلی، 20/مئی2021 ۔ کیمیاجات اور کیمیاوی کھاد کے مرکزی وزیر جناب ڈی وی سدانند گوڑا نے آج آنے والے خریف کے موسم کے لئے ڈی اے پی اور دیگر فاسفیٹک اور پوٹیشک کھادوں کے لئے سبسڈی کی شرحوں میں یکمشت اضافہ کا تاریخی فیصلہ کرنے کے لئے وزیر اعظم جناب نریندر مودی کا تہہ دل سے شکریہ ادا کیا۔ انھوں نے کہا کہ اس سے لاکھوں کسانوں کو کافی فائدہ ہوگا۔
اس بات پر توجہ دی جاسکتی ہے کہ فاسفیٹک اور پوٹیشک  کھادوں کی قیمتیں کنٹرول سے آزاد ہیں اور مینوفیکچرر اپنی مصنوعات کی ایم آر پی یعنی زیادہ سے زیادہ خردہ قیمت طے کرنے کے لئے آزاد ہیں۔ حالیہ مہینوں میں، ڈائی- امونیم فاسفیٹ  اور اس کے خام مال جیسے فاسفورک ایسڈ، امونیا اور سلفر جیسی تیار کھادوں کی بین الاقوامی قیمتوں میں 60 سے 70 فیصد کا بھاری اچھال آیا ہے، جس کی وجہ سے ان کی گھریلو قیمتوں پر دباؤ پڑرہا ہے۔ کھاد کمپنیوں کے ذریعہ ڈی اے پی اپریل مہینے میں 1900 روپئے فی بوری کی بڑھی ہوئی ایم آر پی پر فروخت کئے جانے کی خبریں تھیں، جو مارچ کے مہینے میں اس وقت کی قیت سے 700 روپئے فی بوری زیادہ تھی۔اسی طرح دیگر پی اینڈ کے کھادوں کی گھریلو قیمتوں میں تقریباً 50 فیصد کا اضافہ ہوا۔ کھاد زرعی کاموں کے لئے بیحد ضروری چیز ہے، اس لئے ان بڑھی قیمتوں کی وجہ سے کسانوں کی دقتیں بڑھ رہی تھیں۔
اس کے پیش نظر حکومت نے کسانوں کے مفادات کو سامنے رکھتے ہوئے کسانوں کی دشواریوں کو دور کرنے کے لئے فوری اور سرگرم کارروائی کی۔ 19مئی 2021 کو وزیر اعظم کی صدارت میں ایک اعلیٰ سطحی میٹنگ ہوئی جس میں وزیر اعظم نے ہدایت دی کہ پی اینڈ کے کھادوں کی قیمت میں کوئی اضافہ نہیں کیا جائے گا اور مرکزی حکومت کووڈ کے وقت میں کسانوں کی دشواریوں کو کم کرنے کے لئے یکبارگی تدبیر کےطور پر آنے والے خریف کے موسم کے لئے قیمت میں اضافہ کا سارا بوجھ اٹھائے گی۔
ڈی اے پی کے لئے سبسڈی کی شرح 511 روپئے فی بوری سے بڑھاکر 1211 روپئے فی بوری کردی گئی ہے، یعنی فی بوری 700 روپئے کا اضافہ کیا گیا ہے۔ اس سے یہ یقینی بنے گا کہ ڈی اے پی گزشتہ سال کے 1200 روپئے فی بوری کی قیمت پر کسانوں کو دستیاب ہوتا رہے گا۔ ڈی اے پی کھاد پر سبسڈی میں 140 فیصد کا اضافہ کیا گیا ہے۔ دیگر پی اینڈ کے کھادوں کی قیمت بھی کم ہوکر گزشتہ سال کی قیمتوں کے آس پاس ہوجائیں گی۔ حکومت خریف کے موسم میں سبسڈی کے طور پر 14775 کروڑ روپئے الگ سے خرچ کرے گی۔